Urmează-ţi Păstorul cel bun
(Ev. Ioan 10:27)

Urmează-ţi Păstorul cel bun, 
În scopuri, în vorbe şi faptă.
E greu sub povară acum?
Dar tu nu eşti singur pe drum,
Şi-n cer o răsplată te-aşteaptă!

Urmează-L pe Domnul Hristos, 
Pe calea îngustă şi dreaptă.
E greu azi să fii credincios?
Dar nu e nimic mai frumos,
Şi nici cu mai mare răsplată.
Urmează oriunde Lumina,
Adevărul, Calea şi Viaţa.
Te temi şi te macină vina?

Trudiţilor El dă odihna,
Iertare în dar şi speranţa.
Urmează în toate Cuvântul,
Ce trup s-a făcut printre noi.
Nu vrei să-i faci rob tot gândul?

Închină-i şi munca şi cântul,
Să fii printre vrednici eroi.

Urmează-ţi acum Împăratul,
Fii robul supus şi smerit.
El e Salvatorul şi nu este altul,
Prin El biruieşti tot răul, păcatul

Şi veşnic vei fi răsplătit.

